Διερεύνηση και μοντελοποίηση των παραγόντων που επηρεάζουν την ικανοποίηση των ποδηλατών στον Δήμο Θεσσαλονίκης
Creators: name: Κετικίδης, Κυριάκος Γεωργίου
Publisher: name: Aristotle University of Thessaloniki
Year: 2023
Subjects: Δίκτυο ποδηλατοδρόμων
Ικανοποίηση ποδηλατών
Μοντελοποίηση προβλημάτων και βελτιώσεων
bicycle network
bicyclist’s satisfaction
modeling problems and improvements

description: Η χρήση του ποδηλάτου δεν αποτελεί καινοτομία ούτε για τα ελληνικά, ούτε φυσικά για τα παγκόσμια δεδομένα. Σε πολλές ελληνικές πόλεις το ποδήλατο αποτελεί αξιόπιστο μέσο μεταφοράς για μεγάλη μερίδα των κατοίκων. Ωστόσο, για να υπάρχει εκτεταμένη χρήση του ποδηλάτου και να αποτελεί κύριο μέσο μεταφοράς, είναι απαραίτητη η ύπαρξη κατάλληλης υποδομής η οποία θα καλύπτει τις ανάγκες των μετακινούμενων. Η αξιόπιστη και ελκυστική υποδομή αποτελεί σημαντικό παράγοντα για την προσέλκυση νέων ποδηλατών και την επίτευξη μεγαλύτερου βαθμού χρήσης του ποδηλάτου. Στις πόλεις όπου το ποδήλατο κυριαρχεί στις μετακινήσεις εντός του αστικού ιστού, οι ιθύνοντες έχουν φροντίσει έτσι ώστε οι υποδομές να καλύπτουν το μεγαλύτερο μέρος των αναγκών των πολιτών και να δημιουργούν συνθήκες εύνοιας έναντι του αυτοκινήτου. Αντίστοιχη λογική υπάρχει και σε ελληνικές πόλεις (όπως η Καρδίτσα) όπου το ποδήλατο χρησιμοποιείται για ένα σημαντικό μέρος των μετακινήσεων. Οι απαιτήσεις ενός ποδηλάτη από την υποδομή δεν διαφέρουν ιδιαίτερα μεταξύ των χωρών και είναι σημαντικές για την επιλογή του ποδηλάτου ως μέσο μεταφοράς. Αρχικά, ο μετακινούμενος επιζητά ασφάλεια για την μετακίνησή του, κάτι το οποίο είναι βασικό για όλους τους ποδηλάτες. Η αμεσότητα πρόσβασης στο σημείο προορισμού και η εύρεση ασφαλούς θέσης στάθμευσης είναι επίσης σημαντικοί παράγοντες. Η κατάσταση της υποδομής του ποδηλατοδρόμου και η σαφής διάκρισή του από το υπόλοιπο δίκτυο επίσης διαδραματίζουν καθοριστικό ρόλο. Όλα τα παραπάνω αναφερθέντα διαμορφώνουν την αίσθηση της ικανοποίησης του ποδηλάτη και ο προσδιορισμός της είναι μεγάλης σημασίας για την κατανόηση των αναγκών των ποδηλατών, την βελτίωση και την δημιουργία ποδηλατοδρόμων. Στα πλαίσια της Διπλωματικής Εργασίας έγινε προσπάθεια προσδιορισμού των παραγόντων που επηρεάζουν την ικανοποίηση των ποδηλατών και προτείνονται βελτιώσεις που μπορούν να εφαρμοστούν στους ποδηλατοδρόμους του Δήμου Θεσσαλονίκης. Με την συζήτηση γύρω από την κλιματική αλλαγή να είναι έντονη σε πανευρωπαϊκό επίπεδο και δεδομένης της μεταστροφής αρκετών πόλεων στις μετακινήσεις με ποδήλατο, οι συνθήκες είναι πλέον ώριμες στην Θεσσαλονίκη για την δημιουργία ανθεκτικών ποδηλατοδρόμων οι οποίοι θα ανταποκρίνονται στις απαιτήσεις των πολιτών
description: The use of bicycles is not innovative either for Greek or global standards. In many Greek cities, the bicycle is a reliable means of transportation for a large segment of the population. However, for widespread use of bicycles and for them to become a primary means of transportation, it is necessary to have suitable infrastructure that meets the needs of commuters. Reliable and attractive infrastructure is an important factor in attracting new cyclists and achieving greater use of bicycles. In cities where bicycles dominate urban transportation, decision-makers have ensured that infrastructure covers most of citizens' needs and creates favorable conditions for bicycles over cars. The same logic applies to Greek cities, such as Karditsa, where bicycles are used for a significant portion of transportation